Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen

(2021/C 402/10)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”Tarragona”

PDO-ES-A1555-AM03

Hakemuksen jättöpäivä: 25. marraskuuta 2016

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1. Muutokset tuotteiden kuvaukseen ja tuotantomenetelmiin

Eritelmän 2 kohdassa esitettyä menetelmän kuvausta on muutettu. Lisäksi yhtenäisen asiakirjan 3 ja 4 kohtaa on muutettu.

”Vino de misa” (ehtoollisviini) ja ”Clásico” (klassinen) on lisätty väkevien viinien luetteloon.

Suojattuun alkuperänimitykseen ”Tarragona” on perinteisesti liitetty merkintä ”Clásico”. Suojattua alkuperänimitystä ”Tarragona” koskevalla ensimmäisellä asetuksella, joka annettiin vuonna 1945, suojattiin ainoastaan väkevät viinit, joita kutsuttiin myös nimellä ”Tarragona Clásicos” (klassiset Tarragona-viinit).

Ehtoollisviiniä on perinteisesti valmistettu alkuperänimityksellä suojatun Tarragona-viinin tuotantoalueella. Yksi alueella sijaitsevista viininvalmistamoista toimitti ehtoollisviiniä Vatikaaniin.

Väkevien viinien tuotannosta annetun kuvauksen ja tuotannossa nykyisin käytettävien menetelmien välillä on eroja. Tällä tarkistuksella kuvauksia muutetaan siten, että ne vastaavat alkuperänimityksellä suojatun Tarragona-viinin tuotantoalueella tosiasiallisesti käytettyjä menetelmiä.

Lisäksi ”vimblanc” on poistettu väkevien viinien luettelosta ja sisällytetty luokkaan ”kuivatuista rypäleistä valmistettu viini”. Tämän muutoksen syyt esitetään jäljempänä.

2.2. Uuden viiniluokan käyttöönotto

Lisätään luokka ”kuivatuista rypäleistä valmistettu viini” ja siihen sisältyvä alatyyppi ”vimblanc”. Muutos koskee eritelmän 2, 2.1, 2.2 ja 7.3 kohtaa sekä yhtenäisen asiakirjan 3, 4 ja 8 kohtaa.

Vimblanc-viiniä on perinteisesti valmistettu Vinebren kunnassa Ribera d’Ebren maakunnassa, ja hakijaryhmän tarkoituksena on suojata vimblanc-viinin valmistaminen ja pullottaminen SAN-nimikkeellä ”Tarragona”.

Tuote on valmistettu luonnollisesti kuivuneista rypäleistä, jotka kuuluvat tässä eritelmässä sallittuihin rypälelajikkeisiin. Luonnollista alkoholipitoisuutta ei nosteta keinotekoisesti. Tuotteen todellisen alkoholipitoisuuden on oltava vähintään 9 tilavuusprosenttia, kokonaisalkoholipitoisuuden 16 tilavuusprosenttia (tai sokeripitoisuuden 272 g/l) ja haihtuvien happojen enimmäispitoisuuden 2,1 g (grammoina etikkahappoa).

2.3. Alkoholipitoisuuden muuttaminen

Enimmäisalkoholipitoisuudet on poistettu ja todellisia vähimmäisalkoholipitoisuuksia on laskettu. Muutos koskee eritelmän 2 ja 2.2 kohtaa sekä yhtenäisen asiakirjan 4 kohtaa.

Seuraavien luokkien enimmäisalkoholipitoisuus on poistettu: viini, laatukuohuviini ja helmeilevä viini.

Ilmastonmuutoksen vaikutuksesta alkoholipitoisuudet ovat olleet viimeaikaisissa sadoissa aiempaa korkeammat, erityisesti punaviineissä.

Yhteisen markkinajärjestelyn mukaan kyseessä olevalla viininviljelyalueella viinien todellisen alkoholipitoisuuden on oltava vähintään 9 tilavuusprosenttia tai, jos kyseessä on helmeilevä viini, 7 tilavuusprosenttia.

Alueen ilmastossa tapahtuneiden muutosten vuoksi tuottajien on joskus vaikea saavuttaa viinien vähimmäisalkoholipitoisuutta. Tämän vuoksi todellisia vähimmäisalkoholipitoisuuksia on alennettu. Seuraavien luokkien todellista alkoholipitoisuutta on muutettu vastaavasti.

Viini: Luku 10,5 tilavuusprosenttia on korvattu luvulla 10 tilavuusprosenttia. Muutos koskee ainoastaan punaviiniä.

Helmeilevä viini: Luku 10 tilavuusprosenttia on korvattu luvulla 7 tilavuusprosenttia.

2.4. Kokonaishappopitoisuutta koskevan virheen oikaiseminen

Viinihappona ilmaistu kokonaishappopitoisuus on lisätty, koska se oli virheellisesti jätetty pois alkuperäisestä eritelmästä. Muutos koskee eritelmän 2.2 kohtaa ja yhtenäisen asiakirjan 4 kohtaa.

2.5. Tuotantoon ja kypsyttämiseen liittyvien ilmaisujen muuttaminen

Muutos koskee eritelmän 2.3 kohtaa. Sen sijaan yhtenäistä asiakirjaa ei ole muutettu.

Viinin kypsyttämiseen liittyviä ilmaisuja ”Crianza”, ”Reserva” ja ”Gran Reserva” koskevia tietoja on päivitetty, jotta ne vastaavat nykyisiä, EU:n lainsäädännön mukaisia käytäntöjä.

Lisätään perinteinen merkintä ”Clásico” (klassinen), jolla tarkoitetaan väkevää viiniä, jonka jäännössokeripitoisuus on yli 50 g/l.

Ilmaisu ”Clásico” liittyy alkuperänimityksellä suojatun Tarragona-viinin historiaan. Ensimmäisellä alkuperänimitystä koskevalla säädöksellä, joka annettiin vuonna 1945, suojattiin väkevät viinit, joita kutsuttiin nimellä ”Tarragona Clásicos” (klassiset Tarragona-viinit). Perinteisen ilmaisun käyttämisen tarkoituksena on lisätä tuotteen arvoa.

Tuotteen valmistusmenetelmä on seuraava:

”Clásico”: Perinteisen väkevän Clásico de Tarragona -viinin valmistuksessa voidaan käyttää hyväksyttyjen valkoisten tai punaisten rypälelajikkeiden puristemehua, osittain käynyttä puristemehua, viiniä tai tiivistettyä puristemehua. Käytettävien rypälelajikkeiden luonnollinen vähimmäisalkoholipitoisuus on 12 tilavuusprosenttia, ja niiden on oltava täysin terveitä. Valmistuksen aikana tuotteeseen lisätään ensiluokkaisesta viininvalmistuksesta peräisin olevaa alkoholia.

Väkevän viinin todellisen alkoholipitoisuuden on oltava vähintään 15 tilavuusprosenttia, todellisen alkoholipitoisuuden enintään 22 tilavuusprosenttia ja jäännössokeripitoisuuden suurempi kuin 50 g/l.

Lisätään merkintöjä koskevaan kohtaan ilmaisu ”vino de guarda” (kypsytettävä viini).

Kyseessä on yleisesti käytetty tuotantoprosessi, ja merkinnän tarkoituksena on antaa kuluttajalle mahdollisimman paljon tietoa.

Prosessi on kuvattu yksityiskohtaisesti jäljempänä.

”Vino de guarda” (kypsytettävä viini): Merkintä ”vino de guarda” edellyttää, että tuotetta on kypsytetty tammitynnyreissä vähintään 12 kuukautta. Kun kypsytysprosessi on päättynyt, tuote on pullotettava ja saatettava markkinoille.

Lisätään perinteinen merkintä ”vino de misa” (ehtoollisviini). ”Vino de misa” -viiniä on aina tuotettu alkuperänimityksellä suojatun Tarragona-viinin tuotantoalueella, ja siihen viitataan ensimmäisessä asetuksessa. Perinteisen ilmauksen käyttämisen tarkoituksena on lisätä tuotteen arvoa.

Viini valmistetaan seuraavalla tavalla:

”Vino de misa” (ehtoollisviini): Perinteinen alkoholijuoma, jonka nimi on ”vino de misa de Tarragona” (Tarragonan ehtoollisviini), valmistetaan sellaisten valkoisten tai punaisten rypälelajikkeiden puristemehusta, joiden luonnollinen vähimmäisalkoholipitoisuus on 12 tilavuusprosenttia. Rypäleiden on oltava täysin terveitä. Valmistuksen aikana tuotteeseen lisätään ensiluokkaisesta viininvalmistuksesta peräisin olevaa alkoholia. Valmiin väkevän viinin todellinen alkoholipitoisuus on 15–20 tilavuusprosenttia.

2.6. Istutustiheyden poistaminen ja kastelua koskevien sääntöjen muuttaminen

Muutos koskee eritelmän 3.1 kohtaa ja yhtenäisen asiakirjan 4 kohdan a alakohtaa.

Istutustiheyden poistaminen:

Tämä parametri ei tuo tuotteeseen erityisominaisuuksia eikä paranna sen laatua. Potentiaalista tuotantoa valvotaan jo antamalla hehtaarikohtaiset enimmäiskilogrammamäärät.

Kastelua koskevien sääntöjen muuttaminen:

Sääntöjä on muutettu, jotta ne olisivat aiempaa tehokkaampia ja ajantasaisia ja jotta ne vastaisivat viininviljelijöiden tarpeisiin siten, että viljelijät voivat hyödyntää kastelua rypäleiden laadun parantamiseksi.

Lisäksi kastelua voidaan käyttää vain tietyissä, rypäleiden laadusta riippuvissa olosuhteissa.

Uusi sanamuoto on seuraava: Kastelua voidaan käyttää vain rypäleiden laadun parantamiseksi tilanteissa, joissa viininviljelylohkojen vedensaanti ja viiniköynnöksen ympäristöolosuhteet eivät mahdollista parasta mahdollista laatutasoa. Tällöin on varmistettava, että tuotanto ja saadut sadot ovat tuote-eritelmän sääntöjen mukaisia. Jos alkuperänimitysalueen hallintoelin katsoo, että kastelu vaikuttaa haitallisesti rypäleiden laatuun tai rikkoo sovellettavia sääntöjä, se voi kieltää kastelun tietyllä lohkolla.

2.7. Rajatun alueen laajentaminen

Eritelmän 4 kohtaa ja yhtenäisen asiakirjan 6 kohtaa on muutettu.

Tuotantoalueen laajentamisen mahdollisuutta arvioitiin asiasta kiinnostuneiden ryhmien pyynnöstä. Maaperästä, ilmastosta, agronomiasta ja ympäristöstä laadittiin raportteja sen selvittämiseksi, ovatko alueet, joille laajentumisen on tarkoitus ulottua, alkuperänimityksellä suojatun tuotteen tuotantoalueen profiilin mukaisia. SAN-nimityslautakunta tarkasteli näitä seikkoja ja päätti, että tuotantoaluetta voidaan laajentaa.

Mukaan otetut uudet kunnat ovat seuraavat:

Prades, Mont-ral, La Febró, Capafonts, El Perelló ja Salou.

Alkuperäalueen rajat on myös määritelty tarkasti tapauksissa, joissa yksi kunnan osa kuuluu eri SAN-tuotteen tuotantoalueeseen kuin toinen.

2.8. Uusien (toissijaisten) lajikkeiden lisääminen

Muutos koskee eritelmän 6 kohtaa. Sen sijaan yhtenäistä asiakirjaa ei ole muutettu (koska uudet lajikkeet on sisällytetty toissijaisina lajikkeina).

Yksi Tarragona-viinin SAN-nimityslautakunnan tehtävistä on ylläpitää, elvyttää ja edistää alueen perinteisten rypälelajikkeiden käyttöä, jotta SAN-viinien tuotannossa käytettävä lajikkeisto pysyisi monipuolisena.

Tämä eritelmän muutos tarkoittaa sitä, että viininvalmistamot pystyvät merkitsemään toissijaiset lajikkeet etiketteihin ja siten elvyttämään niiden käyttöä ja julkistamaan ne. Lajikkeet ovat seuraavat:

Cartoixà, Xarel·lon synonyyminä

Sumoll blanc

Vinyater

Malvasia de Sitges tai Malvasia Grossa

2.9. Yhteyttä koskevaan kohtaan tehtävät muutokset

Eritelmän 7.3 kohtaa ja yhtenäisen asiakirjan 8 kohtaa on muutettu.

Koska on luotu uusi tuoteluokka, kuivatuista rypäleistä valmistettu viini, sitä koskeva yhteys kuvataan alla.

Kuivatuista rypäleistä valmistetun Tarragona-viinin tuotannon ja maantieteellisen alueen välinen yhteys on muodostunut sekä kulttuurisista ja historiallisista tekijöistä että fyysisistä tekijöistä.

Erityisesti kuivan sisämaan maaperätyyppi ja ilmasto vaikuttavat siihen, että alueella kehittyy rypäleitä, jotka sopivat ihanteellisesti kuivatuista rypäleistä valmistettavan viinin tuottamiseen, koska rypäleiden jäännössokeripitoisuus on korkea ja alkoholipitoisuus on optimaalinen.

Kulttuuristen ja historiallisten tekijöiden osalta voidaan mainita, että tämäntyyppistä viiniä on perinteisesti tuotettu tällä maantieteellisellä alueella, erityisesti sisämaassa, minkä myös asiakirjat todistavat. Viiniä tuottavat pääasiassa osuuskunnat, joilla on merkittävä asema alueella.

2.10. Poistetaan vaatimus, joka koskee tuotteen pullottamista sen tuotantopaikassa

Eritelmän 8.4 kohtaa ja yhtenäisen asiakirjan 9 kohtaa on muutettu.

Poistetaan vaatimus, joka koskee tuotteen pullottamista tuotantopaikassa, koska tuotteen pullottaminen sen tuotantopaikassa ei edistä lopputuotteen laatua tai säilytä sitä eikä tuotteen laatu heikkene, jos tuotetta ei pulloteta sen tuotantopaikassa.

Alkuperänimityksellä suojatut Tarragona-viinit on pakattava siten, että niiden luonne, ominaisuudet ja laatu säilyvät, eikä niitä saa koskaan kuljettaa tavalla, joka voisi heikentää lopputuotteen laatua. Jos tuotteet on tarkoitus pakata tuotantoalueen ulkopuolelle, SAN-nimityksen hallintoneuvostolle on ilmoitettava asiasta ennakolta, jotta se voi valvoa pakkausta ja taata tuotteen laadun.

2.11. Lisätään perinteinen merkintä ”Clásico” (klassinen)

Eritelmän kohtaa 8.6 on muutettu. Yhtenäistä asiakirjaa ei muutettu.

Alaluokka ”Clásico” (klassinen) on lisätty kohtaan ”Väkevä viini”. Ilmaisu ”Clásico” liittyy alkuperänimityksellä suojatun Tarragona-viinin historiaan (ensimmäisellä, vuonna 1945 annetulla asetuksella annettiin suoja väkeville viineille, joita kutsuttiin nimellä ”Tarragona Clásicos” (klassiset Tarragona-viinit)), ja lisäyksen tarkoituksena on antaa tuotteelle tunnustusta sisällyttämällä merkintöihin perinteinen ilmaus ”Clásico”. Tämä tuo lisäarvoa ja auttaa edistämään tuotteen myyntiä.

2.12. Valvontaelimen yhteystietojen päivittäminen

Eritelmän kohtaa 9.1 on muutettu. Yhtenäistä asiakirjaa ei muutettu.

YHTENÄINEN ASIAKIRJA

1. Tuotteen nimi

Tarragona

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

15. Kuivatuista rypäleistä valmistettu viini

4. Viinin/viinien kuvaus

1. Valkoviini

Ulkonäkö: Väri voi vaihdella vaaleankeltaisesta vihertävän tai kultaisen sävyihin tuotteen kypsytysasteen ja/tai puun kanssa kosketuksissa olon mukaan. Tuote on kirkas ja kimmeltävä, ei lainkaan samea.

Aromi: Nuorissa viineissä on hedelmäisiä vivahteita, jotka muistuttavat valkoisten hedelmien ja/tai trooppisten hedelmien ja/tai kukkien aromeja. Kypsytyksen myötä viineihin syntyy kehittyneempiä aromeja, kuten puun, savun tai kypsän hedelmän aromeja.

Maku: Makeus, hapokkuus ja alkoholipitoisuus ovat tasapainossa. Nuoret valkoviinit ovat kevyitä, raikkaita ja hieman hapokkaita. Kypsytetyissä valkoviineissä on parempi rakenne ja pidempi jälkimaku.

— Jos tuote-eritelmässä ei ilmoiteta analyyttisiä raja-arvoja, on noudatettava voimassa olevaa sovellettavaa lainsäädäntöä.

— Rikkidioksidipitoisuus enintään: 200 mg/l, jos sokeripitoisuus on < 5 g/l

— Rikkidioksidipitoisuus enintään: 300 mg/l, jos sokeripitoisuus on ≥ 5 g/l Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Kokonaishappopitoisuus vähintään 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

2. Roseeviini

Ulkonäkö: Roseeviinien väri vaihtelee hennon vaaleanpunaisesta vadelman- tai lohenpunaiseen, aprikoosiin tai sipulinkuoren keltaiseen tuotantoprosessin tyypistä riippuen. Viini on kirkasta, ei lainkaan sameaa.

Aromi: Aromeissa on hedelmäisiä vivahteita, kuten punaista hedelmää ja/tai metsämarjaa ja/tai persikkaa.

Maku: Viinit ovat raikkaita, pehmeitä, kevyitä ja tasapainoisia, ja niissä on pitkä jälkimaku.

— Jos tuote-eritelmässä ei ilmoiteta analyyttisiä raja-arvoja, on noudatettava voimassa olevaa sovellettavaa lainsäädäntöä.

— Rikkidioksidipitoisuus enintään: 200 mg/l, jos sokeripitoisuus on < 5 g/l

— Rikkidioksidipitoisuus enintään: 250 mg/l, jos sokeripitoisuus on ≥ 5 g/l Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Kokonaishappopitoisuus vähintään 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

3. Punaviini

Ulkonäkö: Nuoret viinit ovat väriltään voimakkaan punaisia, ja niissä on violetin eri sävyjä. Niissä ei ole sameutta. Kypsytyksen myötä väri haalenee ja siihen kehittyy oransseja sävyjä.

Aromi: Nuorissa punaviineissä on vivahteita, jotka muistuttavat punaisten hedelmien aromeja. Nämä vaatimattomat aromit muuttuvat monivivahteisemmiksi kypsytysprosessin myötä, kun esiin tulee balsamimaisia ja muita kypsymiseen liittyviä aromeja, kuten puun ja/tai savun ja/tai mausteiden aromeja.

Maku: Punaviinien tanniinit tekevät niistä tasapainoisia. Nuoret punaviinit ovat pyöreitä ja pehmeitä, ja niissä on raikkaahko jälkimaku. Kypsytetyt punaviinit ovat monivivahteisempia, ja niihin kehittyy pehmeitä ja samettisia makuja. Makeus, hapokkuus, alkoholimaisuus ja kireys ovat tasapainossa.

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä.

— Rikkidioksidipitoisuus enintään: 150 mg/l, jos sokeripitoisuus on < 5 g/l

— Rikkidioksidipitoisuus enintään: 200 mg/l, jos sokeripitoisuus on ≥ 5 g/l

— Punaviinien haihtuvien happojen pitoisuus voi nousta 0,06 g/l kutakin alkoholiprosenttia kohden, joka ylittää 11 tilavuusprosenttia, ja kutakin kypsytysvuotta kohden mutta enintään 1,2 g/l. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Kokonaishappopitoisuus vähintään 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (milligrammaa/litra)

4. Laatukuohuviini

Ulkonäkö: Väri on keltainen tai vaaleanpunainen käytetyistä rypäleistä riippuen. Tuote on kirkas ja kimmeltävä, ei lainkaan samea. Siinä on hiilidioksidikuplia.

Aromi: Valmistuksessa käytettyjen rypälelajikkeiden raikkaita ja hedelmäisiä aromeja.

Maku: Maku on raikas, tasapainoinen ja kermainen, ja hiilidioksidi tuo makua hyvin esiin.

Enimmäishappopitoisuus: 6 g/l

— Jos tuote-eritelmässä ei ilmoiteta analyyttisiä raja-arvoja, on noudatettava voimassa olevaa sovellettavaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Kokonaishappopitoisuus vähintään 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra) 185

5. Väkevä viini: mistela, moscatel, garnacha, rancio

Mistela, muscatel, garnacha: Valkoisista rypäleistä valmistettu viini on väriltään kullankeltaista, punaisista rypäleistä valmistettu kiiltävän mustaa. Viinit ovat makeita, pehmeitä, voimakkaita, lämpimiä, täyteläisiä ja viipyviä.

Rancio: Viini on väriltään kullanruskeaa, ja siinä on kuparin sävyjä. Se on kimmeltävää ja siinä on paahdettujen hedelmien ja mausteiden aromeja ja makuja. Maku on kuiva, tiivis ja voimakas.

— Rikkidioksidipitoisuus enintään: 150 mg/l, jos sokeripitoisuus on < 5 g/l

— Rikkidioksidipitoisuus enintään: 200 mg/l, jos sokeripitoisuus on ≥ 5 g/l

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

6. Väkevä viini: ”Clásico” (klassinen)

Tämäntyyppisen viinin valmistuksessa voidaan käyttää hyväksyttyjen valkoisten tai punaisten rypälelajikkeiden puristemehua, osittain käynyttä puristemehua, viiniä tai tiivistettyä puristemehua. Käytettävien rypälelajikkeiden luonnollinen vähimmäisalkoholipitoisuus on 12 tilavuusprosenttia, ja niiden on oltava täysin terveitä. Valmistuksen aikana tuotteeseen lisätään ensiluokkaisesta viininvalmistuksesta peräisin olevaa alkoholia. Tuotteesta voidaan käyttää perinteistä nimitystä ”Clásico” (klassinen).

Ulkonäkö: Valkoisista rypäleistä valmistetussa viinissä on voimakkuudeltaan vaihtelevan kullankeltainen väri, ja punaisista rypäleistä valmistettujen viinien väri vaihtelee tumman punertavasta mustaan.

Aromi: Viinit ovat makeita ja/tai pehmeitä. Niissä voi olla rusinoiden ja/tai taatelien ja/tai hunajan ja/tai makeiden kukkien ja/tai kypsän hedelmän aromeja.

Maku: Maku on hapokas, mikä tuo vastapainoa makeudelle ja tekee viinistä tasapainoisen. Viinit ovat lämpimiä, täyteläisiä ja viipyviä. Kaikki viineistä aistittavat aromit tuntuvat vielä voimakkaammin makuina.

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

7. Väkevä viini: ”Vino de misa” (ehtoollisviini)

”Vino de misa” (ehtoollisviini) valmistetaan sellaisten valkoisten tai punaisten rypälelajikkeiden puristemehusta, joiden luonnollinen vähimmäisalkoholipitoisuus on 12 tilavuusprosenttia. Rypäleiden on oltava täysin terveitä. Valmistuksen aikana tuotteeseen lisätään ensiluokkaisesta viininvalmistuksesta peräisin olevaa alkoholia. Valmiin väkevän viinin todellinen alkoholipitoisuus on 15–20 tilavuusprosenttia.

Ulkonäkö: Sävyt vaihtelevat vaaleankeltaisesta kullahtavaan.

Aromi: Aromi on puhdaspiirteinen, kukkainen ja/tai hedelmäinen, ja siinä on hyvä voimakkuus.

Maku: Maku on makea ja tasapainoinen. Jälkimaku on hyvä.

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

8. Helmeilevä viini

Väri on keltainen tai vaaleanpunainen. Tuote on kirkas ja heleä, ei lainkaan samea. Siinä on hienostuneita hiilidioksidikuplia. Vallitsevia aromeja ovat rypälelajikkeiden omat perusaromit. Hedelmäisiä ja raikkaita aromeja. Viinit ovat pirteitä ja raikkaita, ja niiden kirpeät maut ovat hapokkaan hedelmäisiä. Makeus, hapokkuus ja alkoholipitoisuus ovat tasapainossa.

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 7 Kokonaishappopitoisuus vähintään Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

9. Kuivatuista rypäleistä valmistettu viini: ”vimblanc”

”Vimblanc” valmistetaan luonnollisesti kuivatuista rypäleistä, jotka kuuluvat tässä eritelmässä sallittuihin rypälelajikkeisiin. Tuotteen luonnollista alkoholipitoisuutta ei nosteta keinotekoisesti.

Tuotteen todellinen alkoholipitoisuus on vähintään 9 tilavuusprosenttia ja kokonaisalkoholipitoisuus 16 tilavuusprosenttia (tai sokeripitoisuus 272 g/l). Haihtuvien happojen enimmäispitoisuus on 2,1 g (grammoina etikkahappoa).

Ulkonäkö: Viinissä on ruskeankeltainen väri, joka voimistuu vähitellen viinin kypsytyksen myötä.

Aromi: Viinit ovat makeita ja/tai silkkisiä ja/tai voimakkaita, ja niissä on rusinoiden ja/tai taateleiden ja/tai hunajan ja/tai makeiden kukkien ja/tai kypsien hedelmien aromeja.

Maku: Maku on hapokas, mikä tuo vastapainoa makeudelle ja tekee viinistä tasapainoisen. Viinit ovat lämpimiä, täyteläisiä ja viipyviä. Kaikki viineistä aistittavat aromit tuntuvat vielä voimakkaammin makuina.

— Jos analyyttisiä raja-arvoja ei ole ilmoitettu eritelmässä, on noudatettava voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Kokonaishappopitoisuus vähintään Haihtuvien happojen pitoisuus enintään (milliekvivalenttia/litra) 35 Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Olennaiset viininvalmistusmenetelmät

Sadon käsittely

Kastelua voidaan käyttää vain rypäleiden laadun parantamiseksi tilanteissa, joissa viininviljelylohkojen vedensaanti ja viiniköynnöksen ympäristöolosuhteet eivät mahdollista parasta mahdollista laatutasoa. Tällöin on varmistettava, että tuotanto ja saadut sadot ovat tuote-eritelmän sääntöjen mukaisia. Jos alkuperänimitysalueen hallintoelin katsoo, että kastelu vaikuttaa haitallisesti rypäleiden laatuun tai rikkoo sovellettavia sääntöjä, se voi kieltää kastelun tietyllä lohkolla.

Tämän suojatun alkuperänimityksen mukaisia viinejä voidaan valmistaa vain terveistä rypäleistä, jotka ovat riittävän kypsiä tuottamaan viinejä, joiden luonnollinen vähimmäisalkoholipitoisuus on 10 tilavuusprosenttia.

Erityinen viininvalmistusmenetelmä

Uuttamisen tuotos saa olla enintään 70 litraa puristemehua tai viiniä 100 kilogrammaa korjattuja rypäleitä kohden.

b. Enimmäistuotokset

1. Punaiset lajikkeet

10 000 kilogrammaa rypäleitä hehtaaria kohden

2. Punaiset lajikkeet

70 hehtolitraa hehtaaria kohden

3. Valkoiset lajikkeet

12 000 kilogrammaa rypäleitä hehtaaria kohden

4. Valkoiset lajikkeet

84 hehtolitraa hehtaaria kohden

6. Rajattu maantieteellinen alue

Seuraavat kunnat:

Alcover

L’Aleixar

L’Albiol

Alforja

Alió

Almoster

Altafulla

L’Argentera

Ascó

Benissanet

Les Borges del Camp

Botarell

Bràfim

Cabra del Camp (lukuun ottamatta polygonin 1 lohkoja 13, 15, 18, 28, 29, 34, 66 ja 77 sekä polygonin 4 lohkoja 35 ja 51)

La Canonja

Cambrils

Capafonts

Castellvell del Camp

El Catllar

Colldejou

Constantí

Duesaigües

La Febró

Figuerola del Camp

Flix

Garcia (lukuun ottamatta polygonin 3 lohkoa 66, polygonin 6 lohkoja 101, 105, 111, 112 ja 113, polygoneja 7, 8, 9, 10 ja 11, polygonin 12 lohkoja 1–13, 17–38, 45, 133 ja 134, polygonin 13 lohkoja 70–102, 104, 111, 220–234, 314 ja 315, polygonin 15 lohkoa 3, polygonin 22 lohkoa 65 sekä polygonin 23 lohkoja 26–43, 60–68, 70–81, 83, 84, 86, 87 ja 88)

Els Garidells

Ginestar

La Masó

Masllorenç

Maspujols

El Milà

Miravet

Montbrió del Camp

Montferri

Mont-ral

Mont-roig del Camp

Móra d’Ebre

Móra la Nova (lukuun ottamatta polygonin 4 lohkoja 69, 70, 113 ja 120, polygonia 5, polygonin 6 lohkoja 3–15, 20–27, 30–54, 56, 57, 58, 59 ja 61–73, polygonin 7 lohkoja 8, 9, 10, 14, 16, 24, 30–46, 48, 49, 50, 56 ja 59–66, polygonin 8 lohkoja 76–89, 91–97, 99, 100, 101, 102, 105 ja 106, polygonin 9 lohkoja 38–48, 50, 51, 52, 53, 55, 56, 57, 58, 73 ja 74, polygonin 10 lohkoa 8 sekä polygonin 13 lohkoa 99)

El Morell

La Nou de Gaià

Nulles

La Palma d’Ebre

Els Pallaresos

Perafort

El Perelló

El Pla de Santa Maria

La Pobla de Mafumet

La Pobla de Montornès

El Pont d’Armentera

Prades

Puigpelat

Rasquera

Renau

Reus

Riba-roja d’Ebre

La Riera de Gaià

Riudecanyes

Riudecols

Riudoms

Rodonyà

El Rourell

Salomó

Salou

La Secuita

La Selva del Camp

Tarragona

Tivissa (lukuun ottamatta polygoneja 2, 4, 6, 7, 8, 9, 10, 11, 12, 21, 22 ja 23, polygonin 17 lohkoja 238, 239, 240, 241, 242, 243, 244, 245, 246, 247, 248, 249, 250, 251, 253 ja 254 sekä polygonin 24 lohkoa 29)

La Torre de l’Espanyol

Torredembarra

Vallmoll

Valls

Vespella

Vilabella

Vilallonga del Camp

Vilanova d’Escornalbou

Vila-rodona

Vila-seca

Vinebre

Vinyols i els Arcs

7. Pääasiallinen rypälelajike / pääasialliset rypälelajikkeet

Macabeo – Viura

Tempranillo – Ull de Llebre

8. Yhteyden/yhteyksien kuvaus

Camp de Tarragonan alueella vallitsee Välimeren ilmasto.

Ribera d’Ebre -alue sijaitsee Moran altaan alueella, ja siihen kuuluu laakso, sitä ympäröivät korkeat vuoret ja alueen keskellä kulkeva Ebrojoki.

Viini

Maaperätyyppi (joka ei ole kovin hedelmällinen Campin alueella ja koostuu kalkkipitoisesta aineksesta Ebrojoen ranta-alueilla) ja ilmasto vaikuttavat viinien sokeripitoisuuteen ja todelliseen alkoholipitoisuuteen.

Meren suoran vaikutuksen sekä alueen maaperätyypin ansiosta Camp de Tarragonan alueella pystytään tuottamaan erittäin pehmeitä ja tasapainoisia valkoviinejä. Viinit ovat melko hapokkaita, ja niiden alkoholipitoisuus on korkea. Viineissä esiintyy aromeja, jotka etenkin punaviineissä paranevat kypsyttämisen myötä.

Punaviinit ovat tiiviitä ja aromikkaita, ja niissä on runsaasti aromeja ja makua. Roseeviinit ovat väriltään hyvin kirkkaan kirsikanpunaisia, ja niissä on Välimeren alueelle tyypillisiä aromeja.

Runsaan auringonpaisteen ansiosta etenkin punaviineihin kehittyy tyypillinen voimakas väri.

Ribera d’Ebren alueella tuotetut valkoviinit ovat kalkkipitoisen maaperän ja mannermaisen ilmaston vaikutuksesta kauniin värisiä ja kimmeltäviä. Punaviineissä yhdistyvät Cariñena-rypäleiden rakenne ja väri sekä Garnacha-rypäleiden runsaus. Nämä kaksi lajiketta ovat alueella perinteisesti viljeltyjä lajikkeita. Tavallista pienempi sato hehtaaria kohden ja korkeampi alkoholipitoisuus sisämaa-alueilla tuotetuissa viineissä johtuu huomattavasta veden puutteesta.

Perinteisten rypälelajikkeiden runsas käyttö eri luokkiin kuuluvien ja erityyppisten viinien valmistuksessa liittää nämä viinit tiiviisti niiden alkuperäalueeseen.

Laatukuohuviinit ja helmeilevät viinit

Alkuperänimityksellä suojatun Tarragona-viinin tuotantoalue on pinnanmuodoltaan yhtenäinen: suurin osa maa-alasta on alankoa. Camp de Tarragonan alueen topografiassa on kaksi erityispiirrettä: Serralada Prelitoral (rannikon mukaisesti kulkeva vuoristo) ja rannikkotasangot.

Serralada Prelitoralin jyrkät rinteet vaikuttavat ilmasto-olosuhteisiin rannikkotasangoilla, jolla viiniköynnöksiä viljellään.

Viinitarhat on istutettu alueelle tyypilliseen maastoon, ja niillä käytetään perinteisiä viljelymenetelmiä.

Alueen maastonpiirteet sopivat ihanteellisesti laatukuohuviinien tuotannossa käytettävien rypäleiden viljelyyn: Alueella vallitsee tyypillinen Välimeren ilmasto, jossa auringonpaistetta saadaan useita tunteja päivässä ja vettä puolestaan suhteellisen vähän. Myös alkuperänimityksellä suojatun Tarragona-viinin tuotantoalueen maatyypit (jotka eivät ei ole kovin hedelmällisiä ja joiden fosforipitoisuus on alhainen) sopivat näiden rypäleiden viljelyyn.

Alkuperänimityksellä suojatun Tarragona-viinin tuotantoalueen maaperä (joka ei ole kovin hedelmällinen Campin alueella ja koostuu kalkkipitoisesta aineksesta Ebrojoen ranta-alueilla) saa aikaan sen, että alueella tuotetut viinit ovat kirkkaita ja kauniinvärisiä, aromikkaita ja hyvin hienostuneita ja sopivat myös erinomaisesti kuohuviinien valmistukseen.

Välimeren ilmaston ja sen runsaan auringonvalon ansiosta rypäleet voidaan korjata aikaisin kypsymisvaiheen aikana niiden ollessa hyvin hapokkaita ja vähemmän alkoholipitoisia ja niistä voidaan tuottaa perusviinejä, jotka sopivat erinomaisesti kuohuviinien valmistukseen.

Väkevä viini

Alkuperänimityksellä suojatun Tarragona-viinin viljelyalueen maaperä ei ole kovin hedelmällistä Camp de Tarragonan alueella ja koostuu kalkkipitoisesta aineksesta Ebrojoen ranta-alueilla.

Erityisesti kuivan sisämaan ilmaston vaikutuksesta alueella kehittyy rypäleitä, jotka korkean sokeri- ja alkoholipitoisuutensa vuoksi sopivat ihanteellisesti väkevien viinien tuottamiseen.

Koska käytössä ei ole erityisiä viljelymenetelmiä, alueen viininviljely on mukautunut siellä vallitseviin luonnonolosuhteisiin. Väljän kasvutiheyden ansiosta rypäleisiin kehittyvä hapokkuus ja alkoholipitoisuus sopivat erittäin hyvin väkevien viinien tuottamiseen.

Kulttuurisista ja historiallisista tekijöistä voidaan mainita, että ensimmäinen alkuperänimitystä koskeva säädös hyväksyttiin vuonna 1947. Sillä suojattiin ainoastaan väkevä viini ”Tarragona clásico”, joka kypsytetään tammitynnyreissä. ”Tarragona clásico” voi olla makeaa, puolikuivaa tai kuivaa, samoin kuin rancio-viinikin.

Vuonna 1959 säädöstä muutettiin niin, että se kattaa myös kuivat ja puolimakeat viinit.

Kaikki nämä seikat kertovat väkevien viinien merkityksestä alueella sekä alueen ja viinien yhteydestä.

Kuivatuista rypäleistä valmistettu viini

Kuivatuista rypäleistä valmistettua viiniä on perinteisesti tuotettu Ribera d’Ebren alueella.

Näiden viinien tuotanto on yhteydessä kalkkipitoiseen ja/tai melko hedelmättömään maaperään, sillä tästä maaperästä saadaan riittävän sokeripitoisia rypäleitä viinien valmistamiseksi.

Alueella vallitseva Välimeren ilmasto mannermaisin vaikutuksin, erittäin kuumat kesät ja kuivuus vaikuttavat siihen, että alueella kehittyy rypäleitä, jotka sopivat ihanteellisesti kuivatuista rypäleistä valmistettavan viinin tuottamiseen, koska niiden jäännössokeripitoisuus on korkea ja alkoholipitoisuus on optimaalinen.

Myös viiniköynnösten viljelymenetelmä, joka perustuu alueella perinteisesti käytettyihin menetelmiin ja jossa otetaan huomioon maan ja lajikkeen erityispiirteet, sopii erinomaisesti kuivatuista rypäleistä valmistetun viinin tuottamiseen tällä alueella.

Kuivatuista rypäleistä valmistettavan viinin (”vimblanc”) tuotannossa käytetään ”sol y serena” -menetelmää, jossa rypäleet – sen jälkeen, kun ne on korjattu optimaalisen kypsinä – kuivataan pöydällä (jossa ne altistuvat auringolle päivällä ja viileämmälle ilmalle yöllä). Kun rypäleet ovat kuivuneet, viini valmistetaan lisäämättä alkoholia. Kuivatuissa (rusinoiduissa) rypäleissä on erittäin suuri sokeripitoisuus. Tämän vuoksi hiivan aikaansaama käymisprosessi päättyy nopeasti ja viinistä tulee erittäin makeaa.

9. Olennaiset lisäedellytykset

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Sana ”Tarragona” on kirjoitettava isolla alkukirjaimella ilmauksen ”Denominación de Origen Protegida” (suojattu alkuperänimitys) alle.

Sanassa ”Tarragona” käytetyt kirjaimet saavat olla enintään 4 millimetriä korkeita ja ilmauksessa ”Denominación de Origen Protegida” käytetyt kirjaimet puolet tästä.

Linkki tuote-eritelmään

http://incavi.gencat.cat/web/.content/03-denominacions-origen/documents/plecs/fitxers-binaris/control-canvis-Tarragona-Pliego-de-Condiciones.pdf

(1) EUVL L 347, 20.12.2013, s. 671.